زين الله منلی
الحاج مولوي زین الله منلی د ۱۳۰۳ لمريز لېږدي کال وږی، د ننگرهار ولايت، روداتو ولسوالي - د ۱۳۹۹ ل ل کال د غويي ۱۳ يو افغان پښتو ژبی ليکوال، ديني عالم او ژباړونکی وو. مخينه زين الله منلی د عمر گل زوی د ۱۳۰۳ لېږديز لمریز کال د وږي په میاشت کې د ننگرهار ولایت د روداتو ولسوالۍ په کان کلي کې زېږېدلی دی. اړينه ده وويل شی چې د پښتو ژبې بل نامتو شاعر او ليکوال نجيب منلی د حاجي زين الله منلي زوی دی، چې د پښتو ژبې او فرهنگ د خدمت په لاره کې په بري سره مخ په وړاندې روان دی. زده کړې زین الله منلي لومړنۍ زده کړې د خپل کلي او شاوخوا کلیو په جوماتونو کې پیل کړې او بیا پر ۱۳۲۲ ل.ل. کال کې د ننگرهار د هډې په نجم المدارس کې شامل شو. په ۱۳۳۳ ل کال کې یې له هغې مدرسې د بکلوریا سند تر لاسه کړ. دندې ۱۳۳۳ لېږديز لمريز کال د پښتو ټولنې د ادبیاتو مدیریت مامور. ۱۳۳۴ ل ل کال د خوست د محکمې مفتي. ۱۳۳۴ ل ل کال د پښتو ټولنې د کابل مجلې د مدیریت مرستیال. ۱۳۳۷ ل ل کال د شرعیاتو د مدرسې، چې وروسته د ابو حنیفه په نامه و نومول شوه، ښوونکی. ۱۳۴۴ ل ل کال د پکتیا ولایت د زرمت ولسوالۍ د باتور منځني ښوونځي ښوونکی. ۱۳۴۵ ل ل کال د افغانستان راډیو د خبر د څانگې غړی. ۱۳۴۵ ل ل کال د پوهنې وزارت د عرفان مجلې مرستیال. ۱۳۵۲ ل ل کال د پښتو ټولنې د تدریساتو د عمومي مدیریت مرستیال. ۱۳۵۴ ل ل کال د پوهنې وزارت د سواد اموزۍ په ریاست کې د لوست د موادو اېډېټر. ۱۳۵۷ ل لکال د حج او اوقافو رییس. ۱۳۵۸ ل ل کال د سترې محکمې د عالي شورا غړی. ۱۳۶۰ ل ل کال د ماشومانو د اختصاصي محکمې رییس. ۱۳۶۲ ل ل کال د سترې محکمې د مدني دیوان غړی. ۱۳۶۶ ل ل کال د اسلامي څېړنو مرکز د فقې او قانون دیپارتمنت غړی. ۱۳۶۸ ل ل کال د اسلامي څېړنو د فقهې او قانون دیپارتمنت مشر، د څېړندوی علمي رتبې اخیستل. ۱۳۷۰ ل ل کال د اسلامي څېړنو د مرکز رییس. مډالونه ۱۳۶۶ ل ل کال د دوستۍ عالي دولتي مډال. ۱۳۹۳ ل ل کال د میر مسجدي خان عالي دولتي مډال. مړینه څېړنوال مولوي زین الله منلی د ۱۳۹۹ ل ل کال د غويی میاشتې پر ۱۳ د ورپېښې ناروغۍ له لامله ومړ. اروا يې ښاده او جنت يې ځای شه. چاپ شوي آثار اړينه ده وویل شي چې تر اوسه د څېړنوال زين الله منلي ۳۰ اثاره چاپ شوي چې يو شمېر يې دادي: تنویر الابصار اسلامي فقه پښتو ژباړه. غبار خاطر، د مولانا ابو الکلام آزاد اثر، پښتو ژباړه. دوه منگورې د یوې چیني ډرامې پشتو ژباړه. کلیله و دمنه. د هیلو درشل، شعري کلیات. د اسلام تاریخ، د ډاکټر حمیدالدین اثر، پښتو ژباړه. فقه اکبر د امام ابوحنیفه اثر پشتو ژباړه. د قرآن کریم د ځینو لغاتو معنا. د هېواد په رسنيو کې شاوخوا ۲۰۰ بېلابېلې لیکنې او ژباړې. ناچاپ آثار عشره مبشره. د قرآنکریم پښتو ژباړه. د قرآن کریم کشف الآیات. بگهود گیتا. د فردوسي د شاهنامې پښتو ژباړه او لنډون. د امام رازي د تفسیر الکبیر د الفاتحې سورت پښتو ژباړه. د امام رازي د تفسیر الکبیر د یوسف سورت پښتو ژباړه. امانات، د امام رازي له تفسیر الکبیر څخه د اماناتو بحث. په تاریخ طبري کې د عبدالله ابن عباس راغلي روایتونه. سرچينې ۱- ۲- ۳- ۴- پښتانه ليکوال افغانان